《次韵戴成叔 其六》
宋代·陈著

凿池引山泉，泉脉来扰扰。池上有新亭，池下芰荷绕。

色香两超绝，天然本非矫。花开日开宴，醉里人世小。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。